মহেন্দ্র সিংহ ধোনি, তিনি যে সুপারস্টার তা নিয়ে কোনও সন্দেহ নেই। তিন ধরনের ফর্ম্যাটেই তিনি নিয়মিত খেলতেন বছর কয়েক আগেও। ফুরসত নেওয়ার সময় ছিল না। বর্তমানে কেবলমাত্র সীমিত ওভারের ক্রিকেটই খেলেন তিনি। তা সত্ত্বেও বিভিন্ন কর্মাশিয়াল শ্যুটিং সহ একাধিক কাজে ব্যস্ত থাকেন সারা দিন।

এই বিষয়ে অন্যান্য খবর

স্ত্রীর ফোনও ধরেননি ধোনি! রহস্য ফাঁস করলেন নিজেই
ধোনির বাড়িতে অমিত শাহ! জল্পনা শেষে কারণ জানা গেল
বাইক ছেড়ে সাইকেল। ধোনির নতুন স্টান্ট, দেখুন ভিডিও 


টেস্ট থেকে অবসর নিলেও তিনি ভীষণ ব্যস্ত। এত ব্যস্ত শিডিউলের মধ্যেও কীভাবে নিজেকে ‘স্ট্রেস ফ্রি’ রাখেন, প্রকাশ্যে এল কারণ। মুম্বইয়ের এক অনুষ্ঠানে ধোনিই ফাঁস করেছেন এই তথ্য। মুম্বইয়ের এক অনুষ্ঠানে ধোনি জানান, ‘‘জিভার মতো কাউকে পাশে পাওয়া দুর্দান্ত এক ব্যাপার। ও ভীষণই প্রাণোচ্ছ্বল। সকাল থেকে ঘুম থেকে ওঠার পরে সারা দিন ব্যস্ত থাকে জিভা।’’ সঙ্গে সংযোজন, ‘‘জিভা নিজের কাজকর্ম নিয়ে ভীষণই সাবধান। ওকে অতটা ভাবতে হয় না। ওকে পেলে আমি সারাদিনের ক্লান্তি ভুলে যাই।’’
আইপিএল-এ প্রায় প্রতিটি ম্যাচেই জিভা-সাক্ষীকে দেখা গিয়েছিল ধোনির পাশে। আইপিএল ফাইনালের পরে ধোনির সঙ্গে তাঁর কন্যার খুনসুটির দৃশ্য ভাইরাল হয়েছিল। জিভার সোশ্যাল মিডিয়ায় নিজস্ব ফ্যান ফলোয়িংও রয়েছে। ধোনি স্বীকার করে নিয়েছেন, জিভার সেলেব স্ট্যাটাস। ধোনির মতে, জনপ্রিয়তায় জিভা তাঁকেও পেরিয়ে গিয়েছে। তিনি বলে দেন, ‘‘যেখানেই যাই, সবাই জিজ্ঞেস করে, জিভা কোথায়? সে কেমন আছে? আমি যেন কেউ না!’’